เป็นผื่นแดงบริเวณหน้าและคอเนื่องจากใช้ mask ยี่ห้อหนึ่ง (ใช้ครั้งแรกค่ะ)ใช้คืนวันเสาร์ เริ่มเป็นผื่นแดงบริเวณหน้า,คอและหูในตอนเย็นวันอาทิตย์ค่ะ เวลา 4 ทุ่มของคืนวันอาทิตย์ตาก็บวมค่ะ เลยไปหาตอนนั้นเลย มีการฉีดยาแก้แพ้และเฝ้าดูอาการ 30 นาที ผื่นก็ไม่ได้ยุบลง แต่ก็ไม่มีอาการอื่นๆ แทรกค่ะ คุณให้กลับบ้าน พร้อมให้ยาแก้แพ้ (CPM 4 MG TAB สีฟ้านูน) ให้รับประทานทุก 8 ชม.ค่ะ ให้มา 10 เม็ดค่ะวันอังคาร (วันที่ 3 ที่มีอาการ) ทานยาไปแล้วทั้งหมด 3 เม็ด ผื่นยังคงมีค่ะ ตาก็ยังบวมอยู่ค่ะ ทั้งผื่นและการบวมไม่มีเพิ่มขึ้น ลดลงแต่น้อยมากค่ะ มีอาการคันบ้างเล็กน้อย ส่วนอาการอื่นๆไม่มีค่ะควรไปหาอีกมั้ยคะ? ปกติแล้วผื่นหรืออาการบวมจากการแพ้ควรลดลงภายในกี่วันคะ?ขอบค่ะ
สวัสดีค่ะ อาการผื่นแดงดังกล่าวมานั้นอาจมีสาเหตุจาก-ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน โดยอาจเกิดจากภูมิแพ้ในร่างกายหรือแพ้สารสัมผัสดังเช่นการแพ้ mask หน้าดังที่สงสัย หรือสารกันเสีย น้ำหอมที่อยู่ในเครื่องสำอางที่ใช้บนใบหน้า-ตุ่มถูกแมลงกัด มักเป็นตุ่มนูน คัน-เชื้อราที่ผิวหนัง โดยมักจะคันเช่นกัน-ผื่นลมพิษ มักเป็นปื้นนูนและคันในกรณีนี้หากสงสัยการแพ้ mask หน้า ควรหยุดการใช้ทันที แต่ส่วนใหญ่แล้วการแพ้สารสัมผัสมักจะไม่ได้เป็นรุนแรงจนถึงขั้นแพ้แล้วมีหน้าบวม ตาบวม น่าจะเป็นแค่อาการผื่นแดงคันเฉพาะที่แนะนำรับประทานยาแก้แพ้ในช่วงนี้เพื่อลดอาการคัน อาการผื่น และอาการบวมต่อไปก่อน ตอนนี้หากผ่านมา 3 วันแล้ว อาการแพ้ควรค่อยๆลดน้อยลงค่ะ ถ้าตอนนี้ยังมีผื่น และบวม คันอยู่มาก อาจจะกลับไปพบแพทย์เพื่อปรึกษาและตรวจร่างกายอีกครั้งตอนนี้ที่สำคัญคือหลีกเลี่ยงสารที่สงสัยว่าแพ้อย่างเด็ดขาด อาจงดการแต่งหน้าไปก่อน